
Megállapodás
a BKSZT projekt keretében beszerzett, Fővárosi Önkormányzat tulajdonában lévő monitoring busz üzemeltetési költségeinek  2015. január 01. és 2015. december 31. közötti időszakra szóló elszámolásáról
amely létrejött egyrészről
Budapest Főváros Önkormányzata (székhely: 1052 Budapest, Városház u. 9-11., képviseli: Tarlós István főpolgármester, adószáma: 15735636-2-41, törzskönyvi azonosító szám: 735638, bankszámla száma: 11784009-15490012, KSH stat. számjel: 15735636-8411-321-01)  
(továbbiakban: Önkormányzat)

másrészről
Fővárosi Csatornázási Művek Zrt. (1087 Budapest, Asztalos Sándor u. 4., képviseli: Palkó György vezérigazgató, cégjegyzékszám: 01-10-042418, adószám: 10893850-2-44, statisztikai számjel: 10893850-9001-114-01) 
(továbbiakban: FCSM Zrt.)

(továbbiakban együtt: Felek) között, alulírott napon és helyen az alábbi feltételekkel.

A Felek jelen Megállapodásban rögzítik az Önkormányzat tulajdonában lévő Budapesti Központi Szennyvíztisztító Telep és Kapcsolódó Létesítményei projekt (továbbiakban: BKSZT) keretében Kohéziós Alap és állami támogatással beszerzett monitoring busz üzemeltetési költségeinek fizetési és elszámolási szabályait.

I. A Fővárosi Önkormányzat tulajdonában lévő monitoring busz üzemeltetési költsége

1. A Felek rögzítik, hogy a monitoring busz üzemeltetését Budapest Főváros Önkormányzata és a Fővárosi Településtisztasági és Környezetvédelmi Kft. (továbbiakban: FTSZV Kft.) között létrejött, 2013. december 21-én aláírt Közszolgáltatási Szerződés (a továbbiakban: Közszolgáltatási Szerződés) alapján az FTSZV Kft. látja el. 
A monitoring gépjármű és az azon lévő monitoring eszközök kizárólag a BKSZT projekt céljára, a Budapesti Központi Szennyvíztisztító Telep vízgyűjtő területén környezetvédelmi monitoring mérések végzésére használhatók.
2. A 2242/2011. (08. 31.) Főv. Kgy. határozat alapján a monitoring busz üzemeltetési költségének fedezete az FCSM Zrt. bevételét képező csatornahasználati díj. 
3. A monitoring busz üzemeltetési költsége nettó 689.000,- Ft/hó, amelyet a mindenkor hatályos ÁFA kulccsal számított ÁFA terhel.  

II. Pénzügyi elszámolások
A monitoring busz üzemeltetési költsége továbbszámlázásra kerül az FCSM Zrt. felé az alábbiak szerint: 

1. Az Önkormányzat az FTSZV Kft. által tárgyhót követő hó 3. munkanapjáig kiállított számla ellenében havonta a Közszolgáltatási Szerződés 5. sz. mellékletében meghatározott üzemeltetési költséget megfizeti az FTSZV Kft.-nek. 

2. Az Önkormányzat az FTSZV Kft. által részére kiszámlázott monitoring busz üzemeltetési költséget, áthárított (közvetített) szolgáltatásként 5 napon belül továbbszámlázza FCSM Zrt. részére, amelyet FCSM Zrt. köteles 15 napos határidővel banki átutalással az Önkormányzatnak megfizetni az alábbi bankszámlára.
OTP és Kereskedelmi Bank Zrt. Budapesti Önkormányzat Fiók
Fővárosi Önkormányzat Költségvetési Elszámolási Számla
11784009-15490012 sz. bankszámla


III. Egyéb megállapodások

1. Felek megállapodnak abban, hogy a jelen szerződés II. 2. pontjában rögzített fizetési kötelezettség késedelmes teljesítése esetén az FCSM Zrt. a késedelembe esés időpontjától késedelmi kamat megfizetésére köteles. A késedelmi kamat mértékét Felek a késedelemmel érintett naptári félévet megelőző utolsó napon érvényes jegybanki alapkamattal megegyezően állapítják meg.

Jelen megállapodás nem szabályozott kérdéseiben a Polgári törvénykönyvről szóló 2013. évi V. törvény vonatkozó előírásai az irányadóak.
Budapest, 2014………………  „     „

Budapest Főváros Önkormányzata				Fővárosi Csatornázási Művek Zrt.

